Det matematisk-naturvitenskapelige fakultet har et pågående arbeid for å utvikle en sivilingeniørgrad innen medisinsk teknologi. Arbeidet går parallelt med å utvikle tilsvarende løp innen energi og havromsteknologi. Programmene skal etableres og godkjennes høsten 2016, og lyses ut med første studentopptak høsten 2017. I utgangspunktet er det tenkt at studiet startes opp med 15-20 studieplasser.

Helse Bergen vil være en viktig samarbeidspartner inn i graden i medisinsk teknologi, og på sikt, mottaker av ferdige kandidater. Vi ønsker å gi dere mulighet for innspill, samt melde tilbake hvilke behov dere ser både i forhold til kompetansebehov og volum på antall kandidater. De første kandidatene vil være ferdig utdannet i 2022.

Arbeidet pågår fortløpende, og vi forventer å ha en grovskisse klar før sommeren 2016. Det vil være viktig å få innspill i denne fasen i forhold til påvirkning av innhold. Det vil også være relevant dersom dere kunne si noe om mulighet for praksisplasser.